fi en en fi fi en fi fi fi fi fi fi fi es fi fi id fi fi fi ru hbs_lat fi en en en id fi fi fi fi fi fi fi fi fi fi fi fi en fi fi fi fr fi en fi de fi fi fi fi fi it fi it fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en ms en sq en br fi fi fi en en en fi fi fi en fi fi fi en en fr en en en en de fr fr fi
eOppimiskeskus · helmi 11, 2020 ·
OppilasAgentti-toimintamallissa valjastetaan oppilaiden teknologiaosaaminen koko koulun TVT-käytön hyväksi. Webinaarissa kuullaan Kangasalan, Hämeenlinnan ja Kirkkonummen kokemuksia OppilasAgentti-toiminnasta.
Webinaarin avaus – Jari Harvio, digikehittämispäällikkö, Hämeenlinnan kaupunki
Vesa Hursti, Kangasala – johdatus aiheeseen
SuperAgentin tervehdys – Aaro Riponiemi, SuperAgentti, Kangasala
Kuntarajat ylittävää OppilasAgentti-toimintaa – Sami Heino, Hämeenlinna
Sami Heino kertoo Hämeenlinnan OppilasAgentti-vierailuista sekä kevään messusuunnitelmista yhteistyössä Pirkanmaan agenttien kanssa.
Digiagentti-toiminta valinnaisaineena – Petra Dobrev, opettaja, Kirkkonummi
Gesterbyn koulussa on aktiivista digiagenttitoimintaa. Digiagentit ovat 5.-6. luokan oppilaita, jotka valitaan vuosittain erillisen haun kautta. Digiagentit auttavat koulun opettajia ja oppilaita digiopetusvälineiden, Lego-robottien sekä opettavaisten aplikaatioiden käytössä.
Vesa Hursti, Kangasala – loppusanat
Tule mukaan valtakunnalliseen robotiikan ja ohjelmoinnin opetuksen yhteistyöverkostoon!
Webinaari 9.3.2020: Kokemuksia OppilasAgentti-toiminnasta
Oppilasagentit – onnistuneesta pilotista koko kaupungin käytännöksi
OppilasAgentti-toimijoiden tiedot ajan tasalle
eOppimiskeskus · joulu 9, 2019 ·
OppilasAgentti-toimintaa esittelevä OppilasAgentti.fi-sivusto siirtyi syksyllä 2019 DigiKilta-verkoston hoiviin. Sivustolle kerätään ajantasaista tietoa OppilasAgentti-kouluista sekä -toiminnasta eri puolilta Suomea. Tavoitteena on OppilasAgentti-toimijoiden verkostoitumisen sekä yhteiskehittämisen edistäminen.
Käythän tarkistamassa mukana olevien koulujen ja yhteyshenkilöiden listauksen oman kuntasi osalta Mukana toiminnassa -sivulta. Mahdollisista muokkaus- ja täydennystoiveista voi ilmoittaa sähköpostitse (info@eoppimiskeskus.fi) tai lomakkeella.
Julkaisemme tällä sivustolla sekä OppilasAgenttien sosiaalisen median kanavilla ilomielin myös OppilasAgentti-toimintaa esitteleviä blogikirjoituksia, videoita, tapahtumailmoituksia ja muuta sisältöä. Tekstejä, linkkivinkkejä ja muita sisältöjä voi lähettää sähköpostitse: info@eoppimiskeskus.fi.
Sata OppilasAgentti-koulua – tuhansia OppilasAgentteja, mitä seuraavaksi?
Ristok · maalis 3, 2019 ·
OppilasAgentti-toiminta on ollut valtakunnallista jo pidemmän aikaa. Toiminnassa mukana olevien koulujen tarkkaa lukumäärää emme tiedä, mutta todellinen luku lienee sadan tuntumassa. Tämä tarkoittaa, että aktiivisia OppilasAgentteja on jo tuhansia ja joka vuosi toimintaa tulee uusia ikäluokkia.
Jokaisella koululla on omalaisensa OppilasAgentti-toiminta, vahvaa tekemistä kaikkialla. Tuloksia on nähty niin somessa kuin mediassa, kiinnostusta on tullut ulkomaita myöten. Uusi SuperAgentti Aaro on valjastettu tehtäväänsä ja luvassa on varmasti aktiivinen ja näkyvä agentti, jota oma Kangasalan kunta tukee varmasti hienosti.
Toinen valtakunnallinen seminaari tulossa 25.3 Helsingin yliopistolla. Seminaarin teemana on kokemusten jakaminen, joten luvassa on supermielenkiintoista kuultavaa, niin uusille kuin kokeneimmillekin kouluille.
Viisi vuotta sitten koulutimme ensimmäiset agentit
Ilonan Andrei koulutti viisi vuotta sitten ensimmäiset oppilaat agenteiksi Kaarinassa Piikkiön koululla. Heille kehittelimme iPad tekninen osaaja -tentti ja luotiin osaamismerkit.
Noista ajoista lähtien minäkin olen saanut toimia aktiivisena SuperAgenttina ja kiitos Ilonan sponsorituen avulla olemmekin saaneet paljon aikaiseksi. Toiminnalle on luotu monipuoliset puitteet ja osaamista on kertynyt kouluille paljon.
Seuraavan seminaarin myötä tulen jättäytymään pois SuperAgentin roolista ja samalla Ilona jättäytyy rivitykkääjäksi. Tämä myös poistaa sen pienenkin ajatuksen, että Ilona jollakin tavalla ”omistaisi” agenttitoiminnan. OppilasAgentti-toiminta on aina ollut avointa kaikille, mutta ehkä meidän aktiivinen rooli on hämännyt. Me Ilonassa olemme halunneet kannustaa tätä hyvää toimintaa ja on ollut hienoa olla mukana rakentamassa toimintaa valtakunnalliseksi.
Nyt on koulujen oman OppilasAgentti-toiminnan aina nousta ”nextille levelille”, jossa koulut yhä rohkeammin ja aktiivisemmin jakavat kokemuksiaan ja siten hyötyvät toistensa agenteista. Todelliset asiantuntijat ja osaajat eli AgenttiOpettajat ”liidaamaan” toimintaa.
Toivottavasti ITK-päivillä ja tulevassa seminaarissa tulevat askeleet saavat muotonsa.
Kiitos, että olen saanut olla mukana, upeita muistoja!
yrittäjä, Ilona IT Oy
Timo Järvenpää · helmi 18, 2019 ·
Hämeenkylän koulun OppilasAgentit toimivat omalla koululla tukien ja kehittäen koulun TVT-kulttuuria. He ohjaavat ja auttavat opettajia sekä oppilaita tietotekniikkaan ja AV-laitteisiin liittyvissä haasteissa. OppilasAgentit huolehtivat myös päivänavausten sekä koulun tapahtumien AV-tekniikasta. Viimeisten vuosien ajan OppilasAgenteilla on ollut mahdollisuus tutustua ja tehdä yhteistyötä useiden teknologiayritysten kanssa.
OppilasAgentit ovat viimeisen vuoden ajan etsineet mielekkäistä yhteistyömuotoja Acerin kanssa muun muassa uuden oppimisen, osaamisen jakamisen sekä uusien tuotteiden testaamisen suhteen. OppilasAgentit pääsivät viime syksynä osallistumaan Acerin kanssa Helsingissä SETT-teknologiamessuille sekä Tampereella ALSO Expo -tapahtumaan, joissa oppilaat esittelivät uusia oppimisteknologian mahdollisuuksia sekä osaamistaan tapahtuman osallistujille.
Acerin Key Account Manageri Minna Väärin ajatuksia yhteistyöstä OppilaAgenttien kanssa:
On ollut todella valloittava kokemus oppia tuntemaan Hämeenkylän koulun IT-agentteja ja heidän toimintaansa.
Yhteinen tavoitteemme on ollut luoda oppilaille mahdollisuus löytää omat kiinnostuksen kohteensa IT-ympäristössä, keksiä uusia tapoja teknologian hyödyntämisessä oppimisessa sekä luoda oivallusten hetkiä.
IT-agenttien ryhmässä on tunnelma, joka auttaa oppimaan tärkeimpiä tulevaisuuden taitoja, kuten sosiaalisia taitoja, omien vahvuuksien tunnistamista, luovuutta ja ongelmanratkaisukykyä.
Ole rohkea, älä pelkää virheitä. Ratkaisu löytyy joskus monenkin erehdyksen kautta.
Näitä teemoja haluamme jatkossakin yhteistyössämme vaalia ja olla mukana kasvattamassa tulevaisuuden osaajia.
Yhteistoiminta Acerin kanssa mahdollisti syksyllä koulumme OppilasAgenteille hupparit, joita he ovat pitkään odottaneet.
OppilasAgentti-huppareita on koulun helppo tilata Frame Brodeerauksesta Kuopiosta, kun heillä on valmiina OppilasAgentti-logo.
Yritysyhteistyö mahdollistaa uudenlaista oppimista OppilasAgenteille!
matematiikan ja fysiikan opettaja, OppilasAgenttien ohjaava opettaja
Riikkam · huhti 10, 2018 ·
Perjantaina 16.3. järjestimme Hämeenlinnan OppilasAgentti– messut Verkatehtaalla Hämeenlinnassa. Messuille osallistui 180 OppilasAgenttia 17 hämeenlinnalaisesta koulusta. Messujen ajatuksena oli tehdä näkyväksi omissa kouluissa tapahtuvaa toimintaa kaupungin muille agenteille. Kaiken työn tapahtuman järjestämiseksi valmistelivat koulujen agentit ja tapahtuman kuvaamisestakin vastasi Konnarin koulun OppilasAgentit. Messujen ideana oli esitellä uusia asioita ja osaamista oppilaalta oppilaalle.
Aamulla heti kahdeksan jälkeen oli jo kova tohina päällä kun koulujen OppilasAgentit laittoivat valmiiksi omia messupisteitään. Hyvän aamiaisen jälkeen kokoonnuimme bioRex-elokuvateatterin saliin, jossa aloitimme yhteisesti päivän ja Hätilän yhtenäiskoulun oppilaat esittelivät omaa agentti-toimintaansa.
Alkupamauksen jälkeen siirryimme Lasipihalle, jossa vapaasti kierrellen oli mahdollista käydä katsomassa, kokeilemassa ja kyselemässä muiden koulujen pisteillä. Tarjontaa oli laidasta laitaan ja messupisteillä löytyi aiheita mm. seuraavista aiheista:
Stop Motion –animaatiot Green Screenillä höystettynä
Aktivoivat mobiilipelit (Sprint Game ja Kahoot!)
Päivä päätettiin herkulliseen lounaaseen ja päälle vielä julkistettiin kaupungin kaikille oppilaille osoitettu Scratch-kilpailu Koodaa peli! kevään ajaksi.
Oli hienoa päästä seuraamaan OppilasAgenttien oma-aloitteista toimintaa ja tutustumista toisiinsa. Mukaan tarttui varmasti uusia ideoita omaan kouluun vietäväksi ja yhteistyökuvioitakin sovittiin. Näinkin isojen messujen järjestäminen sujui hienosti kun tekemässä oli innokkaita ja ahkeria OppilasAgentteja!
© Copyright Oppilasagentti.fi · Kotisivujen suunnittelu Mainostoimisto JuuriMedia